Diari Oficial de la Generalitat Valenciana


Sumari del DOGV 6868, del 24-09-2012 (2012/8565)

Notificació de la sentència dictada en el juí verbal número 157/2012.
---------------------------------------------------------------------

### Dades del document

Número de DOGV
:   6868

Data del DOGV
:   24-09-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/8565


Organisme emissor
:   Jutjat Mercantil Número 2 de València

Tipus de document
:   Edicte

Notificació de la sentència dictada en el juí verbal número 157/2012. [2012/8565]  
Juí verbal 157/2012  
Demandant: Julmatic Automatismos, SL.  
Procurador: Francisco Javier Frexes Castrillo.  
Demandats: Agustín Martín Cortes i Yvon Maire.  
Jorge Víctor Iglesias de Baya, secretari del Jutjat Mercantil número 2 de València, faig saber:  
Que en este jutjat del meu càrrec se seguixen actuacions de juí verbal 000157/2012 a instàncies de Julmatic Automatismos, SL, representat pel procurador Francisco Javier Frexes Castrillo, contra Agustín Martín Cortes i Yvon Maire, en el qual, mitjançant la resolució del dia de hui, he disposat, com ara ho efectue, notificar la sentència dictada en les actuacions indicades a la demandada, en parador ignorat, Yvon Maire.  
La sentència té l'encapçalament i part dispositiva que, literalment, diuen així:  
«Sentència número 314/2012  
Magistrada jutgessa que la dicta: María del Mar Fernández Barjau.  
Lloc: València.  
Data: 6 de setembre de 2012.  
Part demandant: Julmatic Automatismos, SL.  
Advocat: José Francisco Doménech García.  
Procurador: Francisco Javier Frexes Castrillo.  
Part demandada: Agustín Martín Cortes i Yvon Maire.  
Objecte del juí: responsabilitat d'administrador social.  
  
Antecedents de fet  
Primer. La mercantil actora Julmatic Automatismos, SL, representada pel procurador Frexes Castrillo, va presentar, en data 2 de febrer de 2012, demanda de juí verbal contra Agustín Martín Cortes i Yvon Maire, com a administradors mancomunats de la societat Panival, SL, en què exercita contra estos demandats de forma principal l'acció de responsabilitat per incompliment dels deures establits en l'article 365 de la Llei de Societats de Capital (LSC) i, de forma complementària, l'acció individual de responsabilitat per danys, exarticles 236 a 241 de la LSC, i sol·licita que, partint de la base dels fets i fonaments exposats, es dicte sentència per la qual condemne els demandats a pagar solidàriament a l'entitat actora la suma de 4.044,93 euros, més els interessos legals i les costes.  
Pel Decret de data 17 de febrer de 2012, es va admetre a tràmit la dita demanda i es va citar les parts, amb les advertències legals, per a la celebració de la vista el dia 24 de maig de 2012, posteriorment canviat al 6 de setembre de 2012.  
El codemandat Martín Cortes va ser citat personalment en data 28 de maig de 2012, i el codemandat Maire per edictes publicats al tauler del Jutjat, pel fet de resultar negatives totes les diligències de citació i localització realitzades en estes actuacions.  
Segon. La vista es va celebrar el dia 6 de setembre de 2012, amb l'assistència única de la part actora, per la qual cosa, obert l'acte, es va declarar en rebel·lia processal la part demandada pel fet de no comparéixer ni al·legar causa justa.  
La part actora en va ratificar la demanda, explicant els motius de la seua reclamació, i va aclarir o concretar que, de forma principal, exercitava l'acció de responsabilitat objectiva de l'administrador social, fundada en la causa de dissolució prevista en l'article 363.1.d de la LSC; i de forma subsidiària, l'acció individual de responsabilitat per dany.  
  
Rebut el plet a prova, la demandant va proposar únicament documental, que consistix a considerar reproduïts els documents acompanyats a la seua demanda, la qual va ser admesa en la seua totalitat.  
A continuació, es va donar per finalitzada la vista i es va declarar conclús el juí per a dictar sentència.  
  
Dispositiva  
Estime totalment la demanda interposada per la mercantil actora Julmatic Automatismos, SL, representada pel procurador Frexes Castrillo, contra Agustín Martín Cortes i Yvon Maire, declarats ambdós en rebel·lia processal, i condemne ambdós demandats a pagar solidàriament a l'entitat actora la quantitat de 4.044,93 euros, més els interessos processals previstos en l'article 576 de la Llei d'Enjudiciament Civil i les costes causades en esta instància.  
  
Expediu un certificat d'esta sentència i uniu-lo a les actuacions, i incloeu l'original en el llibre de sentències civils d'este Jutjat.  
  
Se li comunica que, d'acord amb la Llei Orgànica 15/1999, de 13 de desembre, de Protecció de Dades de Caràcter Personal, i la resta de legislació vigent en la matèria, les dades contingudes en esta comunicació i en la documentació adjunta són confidencials, que queda prohibida la seua transmissió o comunicació pública per qualsevol mitjà o procediment, i que han de ser tractades exclusivament per als fins propis de l'Administració de justícia.  
Mode d'impugnació: mitjançant un recurs d'apel·lació davant de l'Audiència Provincial de València (art. 455 LECn). El recurs s'interposarà per mitjà d'un escrit presentat en este Jutjat dins del termini de 20 dies hàbils comptadors des de l'endemà de la notificació, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que impugna (art. 458 LECn). De conformitat amb la disposició addicional 15a de la Llei Orgànica del Poder Judicial, perquè s'admeta a tràmit el recurs d'apel·lació contra esta resolució es constituirà un dipòsit de 50 euros, el qual es tornarà només en el cas que el recurs siga estimat. El depòsit s'ha de constituir ingressant la quantitat esmentada en el banc Banesto, en el compte corresponent a este expedient indicant, en el camp «Concepte» el codi «02 civil-apel·lació» i la data de la resolució recorreguda amb el format dd/mm/aaaa. En el cas de realitzar l'ingrés per mitjà de transferència bancària, després d'omplir el codi de compte corrent (CCC, 20 dígits), s'indicarà en el camp «Concepte» el número de compte, el codi i la data en la forma exposada anteriorment.  
  
Esta és la meua sentència, que pronuncie, mane i firme».  
Publicació. La sentència anterior va ser donada i publicada per la magistrada jutgessa que la va dictar, i la va notificar a les parts; jo, el secretari judicial, en done fe. València, 6 de setembre de 2012.  
  
I perquè valga de notificació de la sentència als demandats en parador desconegut, de conformitat amb el que disposa l'article 497.2 de la Llei d'Enjudiciament Civil, s'expedix este edicte.  
  
València, 6 de setembre de 2012.- El secretari judicial: Jorge Víctor Iglesias de Baya.